2018. gada 18. decembrī Noteikumi Nr. 808

Rīgā (prot. Nr.60 21. §)

**Grozījumi Ministru kabineta 2011. gada 18. janvāra noteikumos Nr. 55 "Noteikumi par speciālo līdzekļu veidiem un to lietošanas kārtību"**

Izdoti saskaņā ar

Iekšējās drošības biroja likuma

7. panta otro daļu,

likuma "Par policiju" 13. panta ceturto daļu,

19. panta septīto daļu un

19.1 panta sesto daļu un

Robežsardzes likuma

17. panta piekto daļu

1. Izdarīt Ministru kabineta 2011. gada 18. janvāra noteikumos Nr. 55 "Noteikumi par speciālo līdzekļu veidiem un to lietošanas kārtību"(Latvijas Vēstnesis, 2011, 15. nr.; 2015, 98. nr.; 2016, 111. nr.) šādus grozījumus:

1.1. izteikt 1. punktu šādā redakcijā:

"1. Noteikumi nosaka speciālo līdzekļu veidus, kurus atļauts lietot Iekšējās drošības biroja un Valsts drošības dienesta amatpersonām, Valsts policijas, pašvaldības policijas un ostas policijas darbiniekiem un robežsargiem, kā arī šo līdzekļu lietošanas kārtību.";

1.2. aizstāt 4. punktā vārdus "Drošības policijas darbiniekam" ar vārdiem "Valsts drošības dienesta amatpersonai";

1.3. izteikt 8. punktu šādā redakcijā:

"8. Lēmumu par šo noteikumu 2.1., 2.2., 2.4., 2.5. un 2.6. apakšpunktā minēto speciālo līdzekļu lietošanu Iekšējās drošības biroja un Valsts drošības dienesta amatpersona, Valsts policijas, pašvaldības policijas un ostas policijas darbinieks vai robežsargs pieņem patstāvīgi.";

1.4. izteikt 43. punktu šādā redakcijā:

"43. Iekšējās drošības biroja un Valsts drošības dienesta amatpersonas, Valsts policijas, pašvaldības policijas un ostas policijas darbinieki un robežsargi speciālos līdzekļus lieto, ievērojot to ražotāja noteiktās speciālā līdzekļa lietošanas prasības."

2. Noteikumi stājas spēkā 2019. gada 1. janvārī.

Ministru prezidents Māris Kučinskis

Iekšlietu ministrs Rihards Kozlovskis